《野眺》
宋代·顾禧

乱世功名易，幽人愧素餐。
草深迷乳兔，弓燥泣飞鸾。
燐火排窗入，溪声带雨寒。
行吟殊足乐，回首羡弹冠。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。